Balans-truuk: Vroue kan, maar mans kan nie | Maroela Media
Dis 'n eenvoudige toets: staan op jou knieë op die grond en plaas jou elmboë op die grond voor jou. Plaas nou jou hande onder jou ken om jou kop te ondersteun. Al wat jy dan moet doen, is om een hand agter jou rug te sit, gevolg deur die ander en probeer dan om in dieselfde posisie te bly sonder om te val.
Verskeie video's van persone wat val wys hoe persone met hul kop op die vloer val – so gebruik asseblief die video's as voorbeeld en moet dit nie self probeer nie.
Twee TikTok-sterre, Jason en Rachel, het die "swaartekrag"-uitdaging gedeel toe hulle dit op hul kanaal gedeel het. Rachel probeer eerste, en sy glimlag terwyl sy die uitdaging voltooi, maar Jason val op sy neus. Die video is reeds meer as 1,7 miljoen keer gekyk.
Gebruiker Remus Bujor het egter ook probeer – en ook vorentoe geval.
Die sosialemediaplatform is vol video's van vroue wat dit maklik kan doen en mans wat vooroor val.
Gebruikers het in die kommentaar 'n verduideliking probeer gee. "Hoër ewewigspunt. Dit gaan oor mens se liggaamsvorm," het een gesê. Ander reken dit het te doen met mens se lengte, maar ander sê daar is 'n verskil in die tegniek: "Die meisies buig nie teen 90 grade soos die ouens nie."
"Ek is 'n meisie en ek kan dit nie doen nie – die ander meisies leun terug en dan is dit makliker – dis hoekom! As meisies dit dieselfde as die ouens doen, sal hulle ook vooroor val," het nog een gesê.
'n Wetenskaplike, Jeremy Johnson, het vroeër in sy blog verduidelik die verskil in ewewigspunt tussen mans en vroue is inderdaad die verduideliking. "Die ewewigspunt vir meeste vroue is laer na die heupe, terwyl mans s'n veel hoër is."
#stitch with @jason.rachel why MEN can't do this?? ???????? anyone can explain?!
Dit is op TickTock… moet waar wees!
Gaan dit beslis probeer! Ons gesin is mal oor sulke dinge, en daar is ñ hele paar van dié truuks wat mans mee sukkel! Dis altyd lekker lag as ons nuwe dinge probeer. Die kinders is al so dat hulle familie lede aanmoedig om te probeer, veral by ñ familie braai! En dan skatter-lag almal! Groot pret!
Vrouens is nou maar net die beste en in soveel opsigte – ha ha ha ha…… Dink tog daar is tegniek daaragter en sy lê half terug in haar heupe as sy haar hande agter haar rug sit